Santanero

Santanero (Leptodeira bakeri)Ruthven, Alexander G. (1936) Leptodeira bakeri, new species., Occasional Papers of the Museum of Zoology, University of Michigan (330): 1-2, ta un especie di colebra di e genero Leptodeira cu ta pertenece na e famia di Colubridae. El a wordo describi pa prome biaha na 1936 dor di Ruthven.Ruthven, Alexander G. (1936) Leptodeira bakeri, new species., Occasional Papers of the Museum of Zoology, University of Michigan (330): 1-2

 Distribucion y habitat 
E especie aki ta ser haya riba e isla di Aruba y na Venezuela, riba e peninsula di Paraguaná, situá den estado Falcón. 

Na Aruba su presencia ta tur caminda. E gusta un ambiente humedo y pesey ta aparece hopi serca di dam den temp'i awacero, den mondi, hofi i curanan.Santanero, BNA

Na Aruba e especie ta protege pa ley.Natuurbeschermingsverordening
(AB 1995 no. 2) / Landsbesluit bescherming inheemse flora en fauna op Aruba (AB 2017 nr. 48) 

 Nomber 
E especie aki a ricibí su nomber na honor di e zoologo Mericano, Horace Burrington Baker (1889-1971) cu tabata e persona cu a colecta e prome especie. E nomber Latin ta Leptodeira bakeri of Leptodeira annulata bakeri. Na Venezuela santanero ta yama sapa of falsa mapanare.G. van Buurt, 
 De Amfibieën en Reptielen van Aruba, Curaçao en Bonaire, Corsou (2001) Su nomber na Hulandes ta ‘Baker’s kattenoogslang’ y na Ingles ‘Baker's cat-eyed snake’, ‘Aruba cat-eyed snake’ of ‘Paraguanan cat-eyed snake’. 

 Descripcion 
E especie tin e curpa fini, no mas diki cu un duim. E por yega 50 te cu 70 centimeter di largura; e midi averahe di un embra adulto ta 59.1 cm incluyendo 14 cm pa e rabo. E cabes tin skama grandi color scur y e rabo ta caba den un punta.Snakes of Aruba, Aruba Today Riba su lomba tin un patronchi cu ta alterna entre color bruin cla y bruin scur. E bariga ta color cla te blanco y no tin patronchi. Su pupila di wowo ta vertical (manera un pushi). E colebra ta tímido y no ta agresivo. Sinembargo, e tin djentenan grandi na e parti tras di su boca y veneno suave cu no ta peligroso pa hende. E veneno si por paralisa lagadishi chikitu y sapo, haciendo e santanero e unico especie na Aruba cu inmunidad contra e veneno di e sapo invasor. 

Durante dia e colebra ta sconde bou di blachi, potchi mata y piedra. E ta subi tur caminda, tambe riba cadushi y den palo. Anochi e ta mas aktivo ora e sali pa busca cuminda. E ta come sangura, sapo, insecto y lagadishi.

 Link externo 
 Leptodeira bakeri, Reptile database

Aruba
Category:Aruba
Category:Venezuela